wickkiey/tamil-wikipedia-chunked huggingface dataset:
# நரம்புக் கருவி

## நுட்பங்கள்

அனைத்து நரம்பு இசைக்கருவிகளும் ஒன்று அல்லது அதற்கு மேற்பட்ட அதிர்வு சரங்களில் இருந்து ஒலியை உருவாக்குகின்றன. அவை கருவியின் உடலால் காற்றிற்கு மாற்றப்படுகின்றன (மின்னணு முறையில் பெருக்கப்பட்ட கருவிகளை தவிர) . அவை பொதுவாக சரங்களை அதிர்வடையச் செய்யப் பயன்படுத்தப்படும் நுட்பத்தால் வகைப்படுத்தப்படுகின்றன (அல்லது முதன்மையான நுட்பத்தை பொறுத்து, ஒன்றுக்கு மேற்பட்ட நுட்பங்களை பயன்படுத்தினால்). மூன்று பொதுவான நுட்பங்கள்: பறித்தல், தேய்த்தல் மற்றும் தாக்குதல். தேய்த்தல் மற்றும் பறித்தல் இடையே உள்ள ஒரு முக்கியமான வேறுபாடு என்னவென்றால், தேய்த்தல் நிகழ்வுகள் குறிப்பிட்ட கால இடைவெளியில் இருக்கும்.
- பறித்தல் என்பது வீணை போன்ற கருவிகளில் வாசிக்கும் முறையாகும். ஒரு விரல் பெரும்பாலும் கட்டைவிரல் அல்லது இறகுகளை (இப்போது பிளாஸ்டிக் கூட பயன்படுத்தப்படுகிறது) பயன்படுத்தி சரங்களைப் பறிக்கலாம்.
- தேய்த்தால் வயலின் போன்ற இசை கருவிகளில் பயன்படுகிறது. வில் போன்று அதன் முனைகளுக்கு இடையில் நீட்டப்பட்ட ஒரு ஈரப்பசை தடவிய முடிகள் அல்லது நார்களை, ஒரு பட்டை ரிப்பன் கொண்ட ஒரு குச்சியைக் கொண்டு தேய்க்கப்படுகிறது. ஒரு சரத்தின் குறுக்கே தேய்ப்பதால், அதிர்வு உண்டாக்குகிறது, மேலும் கருவியை ஒலியை வெளியிட தூண்டுகிறது.
- சரம் கொண்ட கருவிகளில் ஒலி உற்பத்தியின் மூன்றாவது பொதுவான முறை சரத்தை அடிப்பதாகும். பியானோ போன்ற கருவிகள் இந்த ஒலி உற்பத்தி முறையைப் பயன்படுத்துகின்றன. சரங்களைத் தாக்கினாலும், மிகவும் கடினமான சுத்தியல் சரங்களைத் தாக்கும்போது ஏற்படும் கூர்மையான தாக்குதலுக்கு மாறாக, உருவாகும் ஒலி மெல்லியதாக இருக்கும்.
மேலும் சில கருவிகளில் காற்றின் இயக்கத்தால் சரங்கள் மீட்டப்படுகின்றன. சரங்களைக் கொண்ட சில கருவிகள் இணைக்கப்பட்ட விசைப்பலகையை அழுத்துவதன் மூலம் இசைக்கப்படுகின்றன.
# யமுனா (நடிகை)

**யமுனா** (*Yamuna*) மலையாளம், கன்னடம் மற்றும் தமிழ்ப் படங்களிலும் தெலுங்கு படங்களில் முதன்மையாகத் தோன்றிய ஓர் இந்திய நடிகை ஆவார். *மாமகரு*, *மௌன போராட்டம்*, *எற்ற மந்தாரம்* போன்ற படங்களில் நடித்த இவர், தொலைக்காட்சி நிகழ்ச்சிகளிலும் நடித்துள்ளார்.
# யமுனா (நடிகை)

## தனிப்பட்ட வாழ்க்கை

யமுனா கருநாடகாவின் பெங்களூரில் தெலுங்கு பேசும் குடும்பத்தில் பிரேமாவாகப் பிறந்தார். இவர்களது பூர்வீகம் ஆந்திராவின் சித்தூர் ஆகும். ஆனால் இவரது குடும்பம் பெங்களூருக்குக் குடிபெயர்ந்தது. இயக்குநர் பாலச்சந்தரின் திரைப்பட அறிமுகத்திற்குப் பிறகுத் தனது பெயரை யமுனா என மாற்றிக்கொண்டார்.
# யமுனா (நடிகை)

## திரைத்துறையில்

யமுனா சிவ ராஜ்குமாருடன் இணைந்து கன்னடத் திரைப்படமான *மொடடா மரேயல்லி* (1989) மூலம் ஒரு முக்கியக் கதாபாத்திரத்தில் அறிமுகமானார். இவர் 50க்கும் மேற்பட்ட கன்னடம் மற்றும் தெலுங்கு படங்களில் கதாநாயகியாக நடித்துள்ளார். இவர் 1989-இல் விருது பெற்ற தெலுங்குத் திரைப்படமான *மௌன போராட்டம்* மூலம் புகழ் பெற்றார். இத்திரைப்படம் சபீதா பதேயின் நிஜ வாழ்க்கைக் கதையை அடிப்படையாகக் கொண்டது. இது மிகப்பெரிய ஊடக வரவேற்பினைப் பெற்றது. ஒரு அரசாங்க அதிகாரியால் காட்டிக் கொடுக்கப்பட்ட துர்காவாக யமுனா நடித்தார். மேலும் தனது முறையற்ற குழந்தைக்குச் சரியான அடையாளத்தை வழங்கத் திருமண அங்கீகாரம் கோரி தனது திருமண உரிமைகளுக்காக இத்திரைப்படத்தில் போராடும் தாயாக நடித்திருந்தார்.  
பின்னர் யமுனா மற்றொரு வெற்றிகரமான திரைப்படமான *மாமகருவில்* வினோத் குமாருக்கு இணையாகச் கதாநாயகிகளில் ஒருவராக நடித்தார். 1990ஆம் ஆண்டு வெளியான *புட்டிண்டி பட்டுச் சேரா* திரைப்படத்தில், மாமியார்களால் துன்புறுத்தப்படும் அதிர்ஷ்டமற்ற மருமகளாக இவர் நடித்தார். 1990ஆம் ஆண்டு திரைப்படத்தில் முன்னணி நடிகையாகவும் நடித்தார். சிவராஜ்குமார் மற்றும் ரவிச்சந்திரன் ஆகியோருடன் கன்னட படங்களிலும் நடித்துள்ளார்.  
திருமணத்திற்குப் பிறகு, இவர் நடிப்பிலிருந்து ஓய்வு பெற்றார். சிறிது இடைவெளிக்குப் பிறகு தொலைக்காட்சித் தொடர்களில் நடிக்க ஆரம்பித்தார். இவர் ஈ தொலைக்காட்சியில் ஒளிபரப்பான *அன்வேஷிதா* என்ற தொலைக்காட்சி தொடரில் நடித்தார்.
# யமுனா (நடிகை)

## திரைப்படவியல்

### தெலுங்கு

- மௌன போராட்டம் (1989) துர்காவாக
- புட்டிண்டி பட்டு சேரா (1990)
- இன்ஸ்பெக்டர் ருத்ரா (1990)
- கட்டனா (1990)
- ஆதாதி (1990)
- உத்யமம் (1990) சாந்தாவாக
- யெர்ரா மந்தாரம் (1991) அருந்ததியாக
- கௌரம்மா (1991)
- மாமகரு (1991) லட்சுமியாக
- நாகம்மா (1991)
- அம்மா கடுப்பு சல்லங்கா (1991)
- கல்லூரி புல்லோடு (1992) சோபாவாக
- சூரிகாடு (1992)
- பங்காரு மாமா (1992)
- அத்ருஷ்டம் (1992)
- பிரேமா விஜேதா (1992)
- ஆதர்சம் (1993) வாணியாக
- ராஜதானி (1993)
- பிரம்மச்சாரி மொகுடு (1994) ஜெயலட்சுமியாக
- அண்டாரு அந்தரே (1994)
- மந்திரால மரிசெட்டு (1994)
- நன்னகாரு (1994)
- கிருஷ்ணவேணியாக பங்காரு குடும்பம் (1994).
- கோவிந்தா கோவிந்தா (1994) மகாலட்சுமி தேவியாக
- அன்புள்ள சகோதரர் (1995)
- பிரேமகு பாடி சூத்ராலு (1995)
- பார்வதியாக பாச்சி (2000).
- எதிரிலேனி மனிஷி (2001) பவானியாக
- சிறீ மஞ்சுநாதா (2001) பிரியா கங்காவாக
- ஓ சின்னதானா (2002)
- மனசு பிலிச்சிண்டி (2009)
- பகீரதுடு (2010)
- கெரடம் (2011)
- டாக்சிவாலா (2018) சிசிராவின் தாயாக
# யமுனா (நடிகை)

## திரைப்படவியல்

### மலையாளம்

- தோரணம் (1987)
# யமுனா (நடிகை)

## திரைப்படவியல்

### கன்னடம்

- மோடடா மரேயல்லி (1991)
- மாவனிகே தக்க அலியா (1992)
- ஹெந்ததிரே ஹுஷாரு (1992)
- கேரளாடா சர்பா (1994)
- சின்னா (1994)
- பிரேமா கீதே (1997)
- ஹலோ யமா (1998)
- ஸ்ரீ மஞ்சுநாதா (2001) கங்கை நதியாக
- ஹாகே சம்மனே (2008)
- நாரியா சீரே கடா (2010)
- கண்டீரவா (2011)
- ஷம்போ சங்கரா (2010)
- தில் ரங்கீலா (2014)
- ராஜஹம்சா (2017)
# யமுனா (நடிகை)

## திரைப்படவியல்

### தமிழ்

- மனதில் உறுதி வேண்டும் (1987) - தமிழில் அறிமுகம்
- மௌன போராட்டம் (1989)
- டில்லி பாபு (1989)
- ஆதி விரதம் (1991)
- பொறந்த வீட்டு பாட்டு புடவை (1991)
- சிவசங்கரி (1992)
- ஐ லவ் இந்தியா (1992)
- யுகா (2006)
- யுவன் (2011)
# யமுனா (நடிகை)

## திரைப்படவியல்

### தொலைக்காட்சி

- *திருவிளையாடல்* (சன் தொலைக்காட்சி)
- *அம்மன்* (சன் தொலைக்காட்சி)
- *விதி* ( ஈ தொலைக்காட்சி) சரோஜா / ரோஸியாக
- ஸ்நிக்தா தேவியாக *அன்வேஷிதா* (ஈ தொலைக்காட்சி).
- *ரக்த சம்பந்தம்* (ஜெமினி தொலைக்காட்சி)
- *அல்லரே அலரி* (ஈ தொலைக்காட்சி பிளஸ்)
- ரோஸியாக *சீதாமா வகிடிலோ சிரிமல்லே செட்டு* (விதி-2).
- *லட்சுமி* (உதயா தொலைக்காட்சி)
- *லட்சுமி ஜான்சியா மகளு* (உதயா தொலைக்காட்சி)
- *தேவி* (ஜீ கன்னடா)
- *தாமினி* (ஜெமினி தொலைக்காட்சி)
- *அம்ருதம்*
- *மௌன போராட்டம்* ( ஈ தொலைக்காட்சி)
# பேகம் குர்ஷித் மிர்சா

**பேகம் குர்ஷித் மிர்சா** ( *Begum Khurshid Mirza* ), தனது திரைப் பெயரான **ரேணுகா தேவி** (1918 &ndash; 1989) என்றும் அழைக்கப்படும் இவர் பாக்கித்தான் தொலைக்காட்சி நடிகையும் மற்றும் பிரிவினைக்கு முந்தைய கால திரைப்பட நடிகையும் ஆவார்.
# பேகம் குர்ஷித் மிர்சா

## ஆரம்ப வாழ்க்கை, குடும்பம் மற்றும் கல்வி

பேகம் குர்ஷித் மிர்சா, 1918 ஆம் ஆண்டு மார்ச் 4 ஆம் தேதி அலிகரில் பெண்கள் கல்லூரியின் நிறுவனர்களான சேக் அப்துல்லா மற்றும் வாஹீத் ஜஹான் பேகம் ஆகியோருக்கு *குர்ஷித் ஜெஹான்* என்ற பெயரில் பிறந்தார். இவரது தந்தை ஒரு வழக்கறிஞரும் மற்றும் பரோபகாரரும் ஆவார். இவரது தந்தை இந்தியாவில் பெண்கள் ஆங்கில அடிப்படையிலான கல்வியின் முன்னணி முன்னோடியாக இருந்தார். மேலும் அலிகர் முஸ்லிம் பல்கலைக்கழகத்தில் அலிகர் மகளிர் கல்லூரியை நிறுவினார். இவரது மூத்த சகோதரி இரசீத் ஜகான் ஒரு முக்கிய உருது மொழி எழுத்தாளராகவும் மற்றும் முற்போக்கு எழுத்தாளர்கள் இயக்கத்தின் நிறுவன உறுப்பினர்களில் ஒருவராகவும் இருந்தார். 1935 ஆம் ஆண்டு அக்பர் மிர்சா என்ற காவல்துறை அதிகாரியை மணந்து 1947 ஆம் ஆண்டு இந்தியப் பிரிவினையை அடுத்து பாக்கித்தானுக்கு குடிபெயர்ந்தார் 1963 இல் ஆங்கிலத்தில் முதுகலைப் பட்டத்தைப் பெற்றார்.
# பேகம் குர்ஷித் மிர்சா

## திரைப்பட வாழ்க்கை

குர்ஷித் , ரேணுகா தேவி என்ற திரைப் பெயரில் பாம்பே டாக்கீஸின் தேவிகா ராணியால் இந்தியத் திரையுலகிற்கு அறிமுகப்படுத்தப்பட்டார். இது பாக்கித்தான் மாத இதழான ஹெரால்டில் ஆகஸ்ட் 1982 முதல் ஏப்ரல் 1983 வரை ஒன்பது பகுதி தொடராக வெளிவந்தது. பின்னர், இந்தத் தொகுப்பு 2005 இல் இவரது மகள் லுப்னா காசிம் என்பவரால் ஒரு புத்தகமாக தொகுக்கப்பட்டது.  
1960 முதல், இவர் பல இலக்கிய நடவடிக்கைகளில் ஈடுபட்டார், ஷாகித் அஹ்மத் தெல்வியால் வெளியிடப்பட்ட *சாகி* என்ற உருது பத்திரிகைக்கு சிறுகதைகள் எழுதினார். பின்னர், இவர் தனது சிறுகதைகள் அனைத்தையும் *மெஹ்ரு கி பச்சி* என்ற தலைப்புடன் தொகுத்தார்.  
குவெட்டாவில் இருந்த நாட்களில், மிர்சா பெண்கள் நிகழ்ச்சியை நடத்தினார். மேலும், ரேடியோ பாக்கித்தானுக்காக நாடகங்களையும் எழுதினார். இவர் *ஷோலா* என்ற புனைப்பெயரில் மத வசனங்களையும் மீலாதுன் நபி கூட்டங்களுக்கான பிரசங்கங்களையும் செய்தார்.
# பேகம் குர்ஷித் மிர்சா

## சமூக பணிகள்

பாக்கித்தானுக்கு குடிபெயர்ந்த பிறகு, குர்ஷித் மிர்சா அனைத்து பாக்கித்தான் பெண்கள் சங்கத்தில் ஆதரவற்ற பெண்களுக்கு உதவும் தன்னார்வலராக பணியாற்றினார். இவரது கணவர் குவெட்டாவுக்கு மாற்றப்பட்டபோது, *இஸ்மாயில் கில்லி* என்ற கிராமப்புறத்தில் உள்ள அனைத்து பாக்கித்தான் பெண்கள் சங்கத்தின் பொறுப்பை ஏற்றார். வானொலியில் பெண்களின் பிரச்சனைகள் பற்றிய நிகழ்ச்சிகளையும் ஒளிபரப்பினார்.
# பேகம் குர்ஷித் மிர்சா

## இறப்பு

இவரது கடைசி காலத்தில், இலாகூரில் தங்கியிருந்தார். அங்கு இவர் 8 பிப்ரவரி 1989 அன்று இறந்தார் பின்னர் மியான் மிர் கல்லறையில் அடக்கம் செய்யப்பட்டார்.
# அன்னா மே. மே. வெட்டிக்காடு

**அன்னா மேரி மேத்யூ வெட்டிகாட்** (*Anna M. M. Vetticad*) ஓர் இந்தியப் பத்திரிகையாளர், திரைப்பட விமர்சகர், மற்றும் கலாச்சார விமர்சகர் ஆவார். இவர் 1994 முதல் பத்திரிகைத் துறையிலிருந்து வருகிறார். வெட்டிக்காட் இந்திய திரைத்துறை மற்றும் இந்தியத் திரையுலகின் அரசியல் விமர்சனங்களுக்குப் பெயர் பெற்றவர். இவர் பெண்கள் அதிகாரமளித்தல் மற்றும் பிரபலமான பொழுதுபோக்குகளில் ஒதுக்கப்பட்ட சமூகங்களின் பிரதிநிதித்துவத்துக்காக வாதிடுபவர்.
# அன்னா மே. மே. வெட்டிக்காடு

## இளமை

வெட்டிக்காட் தில்லியில் மலையாளி பெற்றோருக்கு மகளாகப் பிறந்தார். தில்லியில் உள்ள இயேசு மற்றும் மேரி கன்னியர்மடப் பள்ளிப்படிப்பை முடித்தார். குடும்பத்துடன் தில்லியில் வசித்து வருகிறார்.
# அன்னா மே. மே. வெட்டிக்காடு

## பணி

வெட்டிக்காட் தொலைக்காட்சியில் பணியாற்றுவதற்கு முன்பு *இந்தியா டுடே* (1994-2002) மற்றும் *தி இந்தியன் எக்ஸ்பிரஸ்* (2002-2005) ஆகியவற்றில் பணியாற்றியுள்ளார். இவர் *ஹெட்லைன்ஸ் டுடேவில்* 2011 வரை பணியாற்றினார். இந்தியா டுடே, *தி நியூ இந்தியன் எக்ஸ்பிரஸ்*, *தி இந்தியன் எக்ஸ்பிரஸ்*, மற்றும் *தி இந்து* உள்ளிட்ட முன்னணி இதழ்கள் மற்றும் செய்தித்தாள்களில் கட்டுரைகள் எழுதுவதை வழக்கமாகக் கொண்டிருந்தார் வெட்டிக்காட். தில்லியில் உள்ள இந்திய மக்கள் தொடர்பியல் நிறுவனத்தில் வருகை தரும் ஆசிரியராகவும் இவர் இருந்தார்.
# அன்னா மே. மே. வெட்டிக்காடு

## புத்தகம்

வெட்டிகாட் *, தி அட்வென்ச்சர்ஸ் ஆஃப் அன் இன்ட்ரெபிட் ஃபிலிம் கிரிட்டிக்* (2012) புத்தகத்தின் ஆசிரியர். இந்தியச் சமூகத்தின் கண்ணோட்டம், இந்தித் திரையுலகின் பரிசம் மூலம் பார்க்கப்படும், ஒரு வருடக் கண்ணோட்டம் இதுவாகும். புத்தகத்தில் ரன்பீர் கபூரின் முன்னுரை இடம்பெற்றுள்ளது.
# அன்னா மே. மே. வெட்டிக்காடு

## விருது

2016-ஆம் ஆண்டில், *தி இந்து பிசினஸ்லைனில்* இவரது மாதாந்திர பத்தியான "பிலிம் பாடேல்"க்காக வர்ணனை மற்றும் விளக்க எழுத்து பிரிவில் ராம்நாத் கோயங்கா ஊடகவியைல் சிறப்பு விருதைப் பெற்றார்.
# இராதிகா ஜா

**இராதிகா ஜா** (*Radhika Jha*)(பிறப்பு 1970) ஓர் இந்திய நாவலாசிரியர் ஆவார். இவர் 2002-இல் தனது முதல் நாவலான வாசனைக்காகப் (*சுமெல்*) பிரெஞ்சு பிரிக்ஸ் கெர்லைன் விருதை வென்றார்.
# இராதிகா ஜா

## இளமை

ஜா 1970-இல் புது தில்லியில் பிறந்து மும்பையில் வளர்ந்தார். இவர் தோக்கியோவில் 6 ஆண்டுகள் வாழ்ந்தார். சப்பானிய கலாச்சாரத்தின் அனைத்து அம்சங்களிலும் தன்னை முழுமையாக ஈடுபடுத்திக் கொண்டார். ஜா பின்னர் பெய்சிங்கிற்கு குடிபெயர்ந்தார். இப்போது ஏதென்ஸில் தனது தூதர் கணவருடனும் இரண்டு குழந்தைகளுடனும் இருக்கிறார்.
# இராதிகா ஜா

## புத்தகங்கள்

- *சுமெல்*, சோஹோ பிரஸ் 1999
- *தி எலிபண்ட் அண்ட் தி மாருதி: கதைகள்*, பெங்குயின் புக்ஸ் 2003
- *கொம்புகளில் விளக்குகள்*, 2009
- *மை பியூட்டிஃபுல் ஷேடோ*, ஹார்பர்காலின்ஸ் 2014
# இராதிகா ஜா

## மேலும் பார்க்கவும்

- இந்திய எழுத்தாளர்களின் பட்டியல்
# அமீதா சைதுசாபர்

**அமீதா சைதுசாபர்** ( *Hamida Saiduzzafar* ) (16 ஜூலை 1921 - 1988) ஓர் இந்திய கண் மருத்துவர் ஆவார். கூடுதலாக சைதுசாபர் ஒரு தீவிர பறவைக் கண்காணிப்பாளராகவும் அறியப்பட்டார்.
# அமீதா சைதுசாபர்

## சுயசரிதை

அமீதா சைதுசாபர் நைனித்தாலில் சாகிப்சாதா சைதுசாபர் கான் மற்றும் சௌகத் ஆரா பேகம் ஆகியோரின் மகளாகப் பிறந்தார். இவரது தந்தை இலக்னோவில் மருத்துவராகவும் மருத்துவப் பள்ளி பேராசிரியராகவும் இருந்தார். இலக்னோவில் உள்ள கிங் ஜார்ஜ் மருத்துவக் கல்லூரியில் மருத்துவப் பட்டமும், இலண்டன் பல்கலைக்கழகத்தில் கண் மருத்துவத்தில் முனைவர் பட்டமும் பெற்றார். இங்கிலாந்தில் இருந்தபோது, இவர் மூர்ஃபீல்ட்ஸ் கண் மருத்துவமனையில் பயிற்சி பெற்றார். மேலும் இலண்டனில் கண் அழுத்த நோய் ஆராய்ச்சியில் பணியாற்றினார்.  
இந்திய எழுத்தாளரும் மற்றும் மருத்துவருமான இரசீத் ஜஹான் சைதுசாபரின் மைத்துனி ஆவார். கலைஞர்கள் உசுரா பட் மற்றும் சோரா சேகல் ஆகியோரும் இவரது உறவினர்கள்.
# அமீதா சைதுசாபர்

## தொழில்

சைதுசாபர் அலிகரில் உள்ள காந்தி கண் மருத்துவமனையில் கண் அறுவை சிகிச்சை நிபுணராக இருந்தார். 1978 முதல் 1981 வரை அலிகர் முஸ்லிம் பல்கலைக்கழகத்தில் பேராசிரியராக இருந்தார். 1982இல், பனாரசு இந்து பல்கலைக்கழகத்தால் அளிக்கப்படும் சிறந்த பெண்களுக்கான விருதினைப் பெற்றார். 1987இல் உலக சுகாதார அமைப்பில் கண்பார்வை குறைபாடு மற்றும் கண் அழுத்த நோய் பிரிவுக்கான துறையில் பணியாற்றினார். கண் மருத்துவத்தின் அனைத்து அம்சங்களையும் உள்ளடக்கிய பிரித்தானிய மருத்துவ இதழான *பிரித்தானிய ஜர்னல் ஆப் ஆப்தால்மாலஜி*, அகில இந்திய கண் மருத்துவ சங்கத்தின் சார்பாக வெளியிடப்பட்ட மருத்துவ இதழான *இன்டியன் ஜர்னல் ஆப் ஆப்தால்மாலஜி*, கண் ஆராய்ச்சிக்கான சர்வதேச சங்கத்தின் அதிகாரப்பூர்வ இதழான *எக்ஸ்பெரிமென்ட்டல் ஐ ரிசர்ச்* ஆகியவற்றில் தொடர்ந்து தனது ஆராய்ச்சிக் கட்டுரைகளை வெளியிட்டார்.  
சைதுசாபர் பிரித்தானிய மருத்துவ சங்கம், ஐக்கிய இராச்சியத்தின் கண் மருத்துவ சங்கம், அகில இந்திய கண் மருத்துவ சங்கம், பார்வைக் குறைபாடு தடுப்புக்கான தேசிய சங்கம் போன்ற பல அமைப்புகளில் உறுப்பினராக இருந்தார். இவர் அரச கழகத்தின் மருத்துவச் சங்கத்தின் உறுப்பினராக இருந்தார். மேலும் இவர் தனது சுயசரிதையை எழுதினார். 1996 இல் மரணத்திற்குப் பின் வெளியிடப்பட்டது.  
சைதுசாபர் ஒரு தீவிர பறவைக் கண்காணிப்பாளராக அறியப்பட்டார். பறவைகள் பற்றி விரிவுரை செய்தார். மேலும் பறவைக் கண்காணிப்பாளர்களின் செய்திமடலுக்கும், பம்பாய் இயற்கை வரலாற்று சங்கத்தி<nowiki/>ன் இதழிலும் கட்டுரைகளை எழுதி பங்களித்தார்.
# அமீதா சைதுசாபர்

## தனிப்பட்ட வாழ்க்கை

அமீதா சைதுசாபர் 1988 இல், பக்கவாதத்தால், தனது அறுபதுகளின் நடுப்பகுதியில் இறந்தார்.
# அனுராதா தொட்டபல்லாபூர்

**அனுராதா தொட்டபல்லாபூர்** ( *Anuradha Doddaballapur* )(பிறப்பு: செப்டம்பர் 10, 1986) இந்தியாவில் பிறந்த ஜெர்மன் இதய விஞ்ஞானியும் மற்றும் துடுப்பாட்ட வீரரும் ஆவார். இவர் ஜெர்மனி பெண்கள் தேசிய துடுப்பாட்ட அணியின் தலைவராகவும் பணியாற்றுகிறார். இவர் தற்போது பேட் நௌஹெய்மில் உள்ள இதயம் மற்றும் நுரையீரல் ஆராய்ச்சிக்கான மேக்ஸ் பிளாங்க் நிறுவனத்தில் முதுகலை ஆராய்ச்சி விஞ்ஞானியாக உள்ளார். ஆகஸ்ட் 2020 இல், சர்வதேச துடுப்பாட்ட வரலாற்றில் 4 பந்துகளில் 4 விக்கெட்டுகளை வீழ்த்திய முதல் பெண் வீராங்கனை என்ற பெருமையைப் பெற்றார்.
# அனுராதா தொட்டபல்லாபூர்

## ஆரம்ப வாழ்க்கை மற்றும் கல்வி

அனுராதா தொட்டபல்லாபூர், கர்நாடக மாநிலம் பெங்களூரு பசவனகுடியை சேர்ந்தவர். பெங்களூருவில் உள்ள பிஷப் காட்டன் பெண்கள் பள்ளியில் பயின்றார். தனது குழந்தைப் பருவத்தில் ஒரு பள்ளித் தோழனாலும் தனது குடும்ப உறுப்பினர்களின் விளையாட்டின் மீதான ஆர்வம் காரணமாகவும் துடுப்பாட்ட விளையாட்டில் ஈடுபட தூண்டப்பட்டார்.
# அனுராதா தொட்டபல்லாபூர்

## தொழில்

### ஆரம்ப கால வாழ்க்கை

1998-99 பருவங்களில் 12 வயதில் கர்நாடகா பெண்கள் விளையாட்டு வீரர்கள் சங்கம் நடத்திய பயிற்சிக் குழுவில் சேர்ந்தார். பின்னர் இவர் கர்நாடகா துடுப்பாட்ட பயிற்சி நிறுவனத்தில் சேர்ந்தார். பின்னர், கர்நாடகாவின் 16 வயதுகுட்பட்டோருக்கான அணியில் தேர்வு செய்யப்பட்டார். இவர் கர்நாடகா பெண்கள் துடுப்பாட்ட அணியில் தனது இடத்தை உறுதிப்படுத்துவதற்கு முன்பு 16 வயதுகுட்பட்டோருக்கான பிரிவில் கர்நாடகத்தை பிரதிநிதித்துவப்படுத்தினார். இவர் கிட்டத்தட்ட பத்தாண்டுகள் விளையாடினார்.  
பெங்களூருவில் உள்ள நியூ ஹொரைசன் பொறியியல் கல்லூரியில் உயிரித் தொழில்நுட்பத்தில் இளங்கலை பொறியியல் பட்டம் பெற்றார். இளங்கலைப் பட்டம் பெற்ற பிறகு, நியூகேஸில் பல்கலைக்கழகத்தில் மருத்துவ மரபியலில் முதுகலைப் பட்டம் பெறுவதற்காக 2008 இல் இங்கிலாந்து சென்றார். துடுப்பாட்டம் மற்றும் உயர் படிப்புக்கு இடையில் இருந்ததால் இக்கட்டான சூழ்நிலையையும் எதிர்கொண்டார்.  
அனுராதா உயர்கல்வியில் ஈடுபடும் போது இங்கிலாந்தில் உள்ள சங்கங்களுக்காக துடுப்பாட்டம் விளையாடத் தொடங்கினார். நார்தம்பர்லேண்ட் மகளிர் கவுண்டி அணி, சவுத் நார்த் துடுப்பாட்ட சங்கம் மற்றும் நியூகேஸில் பல்கலைக்கழக அணிக்காக சில போட்டிகளில் பங்கேற்றார். இங்கிலாந்தில் முதுகலைப் பட்டப்படிப்பை முடித்தவுடன், பிராங்பேர்ட் ஆம் மெயினில் உள்ள கோதே பல்கலைக்கழகத்தில் கார்டியோவாஸ்குலர் உயிரியலில் பிஎச்டி படிப்பதற்காக 2011 இல் ஜெர்மனிக்கு குடிபெயர்ந்தார்.
# அனுராதா தொட்டபல்லாபூர்

## சொந்த வாழ்க்கை

அனுராதா பிராங்பர்ட்டின் குவார்ட்டர் பொக்கன்ஹெய்மில் வசிக்கிறார்.  
= Rமேற்கோள்கள் ==
# எடப்பாள்

**எடப்பாள்** (Edappal) என்பது இந்தியாவின் கேரளத்தின், மலப்புரம் மாவட்டத்தில் உள்ள பொன்னானி வட்டத்தில், பொன்னானி நகருக்கு அருகில் அமைந்துள்ள ஒரு ஊர் ஆகும். திருச்சூர்-கோழிக்கோடு மற்றும் பாலக்காடு-பொன்னானி மாநில சாலைகளின் சந்திப்பில், மலப்புரத்திலிருந்து 45 கி.மீ. தொலைவில் எடப்பாள் உள்ளது. எடப்பாள் வட்டம்குளம் மற்றும் எடப்பால் ஆகிய இரண்டு ஊராட்சிகளில் அமைந்துள்ளது. எடப்பாள் ஊரானது துய்யம், பொல்பக்கரை, அயிலக்காடு, வட்டம்குளம், அன்னகம்பாடு ஆகிய பகுதிகளுடன் எல்லைகளைப் பகிர்ந்து கொள்கிறது. கேரளத்தின் ஆரம்பகால பிராமண குடியிருப்புகளில் ஒன்றான சுகபுரம் ( *சௌவாரா* என்றும் அழைக்கப்படுகிறது), எடப்பாளில் அமைந்துள்ளது. ஆதவநாட்டின் *ஆழ்வாஞ்சேரி தம்பிரகள்* (முதலில் மாறஞ்சேரி ), சுகபுரத்தின் ( *சௌவர* ) நம்பூதிரிகளின் மீது செல்வாக்கு செலுத்தினர், அதே சமயம் கல்பக்கஞ்சேரியின் *கல்பகஞ்சேரி தம்பிரகள்* பன்னியூர் நம்பூதிரிகள் மீது செல்வாக்கு செலுத்தினர். 2011 மக்கள் தொகை கணக்கெடுப்பின்படி மலப்புறம் பெருநகரப் பகுதியின் ஒரு பகுதியாக எடப்பாள் உள்ளது. எடப்பாளில் பொன்னானி கோல் சதுப்பு நிலத்தில் அமைந்துள்ளது. மேலும் பொன்னானியின் பையம் காயல் ஏரியால் சூழப்பட்டுள்ளது.
# எடப்பாள்

## குறிப்பிடத்தக்கவர்கள்

- கலைஞர் நம்பூதிரி
- சுகுமாரன் (நடிகர்)
- அக்கித்தம் அச்சுதன் நம்பூதிரி
- பிபி ராமச்சந்திரன்
- செக்கன்னூர் மௌலவி
- இடச்சேரி கோவிந்தன் நாயர்
- தேவதூத் பாடிக்கல் (துடுப்பாட்ட வீரர்)
- பி சுரேந்திரன் (எழுத்தாளர்)
# மலேசியாவின் முதலாவது மக்களவை, 1959–1964

**மலேசியாவின் முதலாவது மக்களவை 1959–1964** (மலாய்: *Parlimen Malaysia Pertama (1959–1964)* அல்லது *Parlimen Malaysia ke-1*; ஆங்கிலம்: *1st Parliament of Malaysia (1959–1964)*) என்பது மலேசியாவின் முதலாவது மக்களவை ஆகும். முதலாவது மக்களவையின் முதல் கூட்டத் தொடர் 11 செப்டம்பர் 1959-இல் நடைபெற்றது.  
1964-ஆம் ஆண்டு மலேசிய பொதுத்தேர்தல் (*1964 Malaysian General Election*) நடைபெறுவதற்கு முன்னர் இந்த மக்களவை கூடியது. மக்களவை தலைவராக முகமட் நோ ஒமார் வரையில் தலைமை தாங்கினார்.
# மலேசியாவின் முதலாவது மக்களவை, 1959–1964

## பொது

இந்த மக்களவையில் முன்னாள் பிரதமர் துங்கு அப்துல் ரகுமான் (*Tunku Abdul Rahman*) அவர்களின் தலைமையிலான கூட்டணி; அதிக இடங்களைப் பெற்று ஆளும் கூட்டணியாக விளங்கியது. எதிர்க்கட்சிகளின் தலைவராக புர்கானுடின் அல் எல்மி பொறுப்பு வகித்தார்.  
(Members of the Dewan Rakyat, 2nd Malaysian Parliament 18 Mei 1964)
# மலேசியாவின் முதலாவது மக்களவை, 1959–1964

## மக்களவை அமைப்பு (1959–64)

| 1959 | 1964 |  |  |  |
| --- | --- | --- | --- | --- |
| **மலேசிய கூட்டணி** | **கூட்டணி** (ALLIANCE) | **74** | **72** |  |
| - அம்னோ | **அம்னோ** (UMNO) | 52 | 52 |  |
| - மலேசிய சீனர் சங்கம் | **மசீச** (MCA) | 19 | 17 |  |
| - மலேசிய இந்திய காங்கிரசு | **மஇகா** (MIC) | 3 | 3 |  |
| **மலேசிய இஸ்லாமிய கட்சி** | **பாஸ்** (PAS) | 13 | 13 |  |
| **ஐக்கிய மக்களாட்சி கட்சி** | **மக்களாட்சி கட்சி** (UDP) | 1 | 1 |  |
| **மக்கள் முற்போக்கு கட்சி** | **பிபிபி** (PPP) | 4 | 5 |  |
| **ஜனநாயக செயல் கட்சி** | **ஜசெக** (DAP) | - | - |  |
| **பாரிசான் சோசியலிசு** | **சோசியலிசு** (BS) |  |  |  |
| - |  |  |  |  |
| - **மலாயா தொழிலாளர் கட்சி** | **மலாயா தொழிலாளர் கட்சி** (Buruh) | 6 | 6 |  |
| **சுயேச்சை** | சுயேச்சை | 3 | 4 |  |
| **மக்கள் செயல் கட்சி** (**சிங்கப்பூர்**) | **பெத்திர்** (PETIR) | 14 | 13 |  |
| **சோசலிச கட்சி** (**சிங்கப்பூர்**) | **சோசலிச கட்சி** (BS) | - | 12 | } |
# இந்திரா சர்மா

**இந்திரா சர்மா** (*Indira Sharma*) ஓர் இந்திய மனநல மருத்துவர், குழந்தை மனநல மருத்துவர் மற்றும் பெண்களின் மனநலம் ஆகியவற்றில் நிபுணத்துவம் பெற்றவர் ஆவார். இவர் பனாரஸ் இந்து பல்கலைக்கழகத்தில் பேராசிரியராகவும் மனநலத் துறையின் தலைவராகவும் உள்ளார். சனவரி 2013-இல், இவர் இந்திய மனநல சங்கத்தின் தலைவராகத் தேர்ந்தெடுக்கப்பட்டார்.
# முப்புரோமின் எண்ணாக்சைடு

**முப்புரோமின் எண்ணாக்சைடு** (*Tribromine octoxide*) என்பது Br<sub>3</sub>O<sub>8</sub> என்ற மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும். புரோமினும் ஆக்சிசனும் சேர்ந்து இந்த இருமச் சேர்மம் உருவாகிறது. ஓர் இயங்குறுப்பாகவும் கருதப்படும் முப்புரோமின் எண்ணாக்சைடு சிக்கலான புரோமின் ஆக்சைடுகளில் ஒன்றாகும்.
# முப்புரோமின் எண்ணாக்சைடு

## தயாரிப்பு

273 கெல்வின் வெப்பநிலையில் குறைந்த அழுத்தத்தில் ஓசோனுடன் புரோமின் வாயு வினைபுரிவதால் முப்புரோமின் எண்ணாக்சைடு உருவாகிறது..
# முப்புரோமின் எண்ணாக்சைடு

## பண்புகள்

முப்புரோமின் எண்ணாக்சைடு வெண்மையான திண்மப் பொருளாக உருவாகிறது. இது இரண்டு வடிவங்களில் காணப்படுகிறது. இரண்டும் தண்ணீரில் கரைகின்றன. 200 கெல்வின் வெப்பநிலைக்கு மேல் நிலைப்புத்தன்மையற்றதாக உள்ளன.
# இரனன்குலேசியே

**இரனன்குலேசியே** (தாவர வகைப்பாட்டியல்:*Ranunculaceae*, *buttercu, crowfoot family*; இலத்தீன் "little frog") என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த, தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், <small>Juss.</small> ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பு 1789 ஆம் ஆண்டு வெளிவந்துள்ளது.
# இரனன்குலேசியே

## இக்குடும்பத்தின் பேரினங்கள்

இக்குடும்பத்திலுள்ள பேரினங்களில், மொத்தம் 51 பேரினங்களே பன்னாட்டு அறிஞர்களால் ஏற்றுக் கொள்ளப்பட்டு, அறிவிக்கப்பட்டுள்ளன. அவைகளை கீழே காணலாம்.  
1. Aconitum
1. Actaea
1. Adonis
1. Anemoclema
1. Anemonastrum
1. Anemone
1. Anemonella
1. Anemonoides
1. Anemonopsis
1. Aquilegia
1. Arcteranthis
1. Asteropyrum
1. Beesia
1. Calathodes
1. Callianthemoides
1. Callianthemum
1. Caltha
1. Clematis
1. Coptis
1. Cyrtorhyncha
1. Delphinium
1. Dichocarpum
1. Enemion
1. Eranthis
1. Eriocapitella
1. Glaucidium
1. Gymnaconitum
1. Halerpestes
1. Hamadryas
1. Helleborus
1. Hepatica
1. Hydrastis
1. Isopyrum
1. Knowltonia
1. Leptopyrum
1. Megaleranthis
1. Metanemone
1. Nigella
1. Oxygraphis
1. Paraquilegia
1. Paroxygraphis
1. Peltocalathos
1. Pulsatilla
1. Ranunculus
1. Semiaquilegia
1. Staphisagria
1. Thalictrum
1. Trautvetteria
1. Trollius
1. Urophysa
1. Xanthorhiza
# பொட்டாசியம் பெர்புரோமேட்டு

**பொட்டாசியம் பெர்புரோமேட்டு** (*Potassium perbromate*) என்பது KBrO<sub>4</sub> என்ற மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும். பொட்டாசியம் நேர்மின் அயனியும் பெர்புரோமேட்டு எதிர்மின் அயனியும் சேர்ந்து இந்த சேர்மம் உருவாகிறது.
# பொட்டாசியம் பெர்புரோமேட்டு

## தயாரிப்பு

பெர்புரோமிக் அமிலம் பொட்டாசியம் ஐதராக்சைடுடன் சேர்ந்து பொட்டாசியம் பெர்புரோமேட்டு உருவாகிறது.:  
::HBrO<sub>4</sub> + KOH → KBrO<sub>4</sub> + H<sub>2</sub>O
# மனைவியை சுமக்கும் போட்டி

**மனைவியை சுமத்தல்** ( *Wife carrying* ) என்பது ஒரு வகை போட்டியாகும். இதில் ஆண் போட்டியாளர்கள் ஒவ்வொருவரும் தனது பெண் துணையை சுமந்து கொண்டு பந்தயத்தில் ஓடுகிறார்கள். பெண்ணை தடைகள் நிறைந்த பாதையில் ஆண்கள் பெண்களை அதிவேக நேரத்தில் கொண்டு செல்வதே விளையாட்டின் குறிக்கோள். இந்த விளையாட்டு முதலில் பின்லாந்தில் அறிமுகப்படுத்தப்பட்டது.  
பல வகையான சுமந்து செல்லும் நடைமுறைகளும் இதில் பின்பற்றப்படும்: பாரம்பரியமாக முதுகில் சுமந்து செல்லுதல், தோள்பட்டைக்கு மேல் சுமந்து செல்லுதல் தலைகீழாக தனது மனைவி அல்லது இணையை தலைகீழாக தனது முதுகில் செல்லுதல் போன்றவை.  
ஆத்திரேலியா, அமெரிக்கா, ஆங்காங், இந்தியா, செருமனி, இங்கிலாந்து மற்றும் பின்லாந்து மற்றும் அருகிலுள்ள சுவீடன், எசுத்தோனியா மற்றும் லாத்வியா உட்பட உலகின் பிற பகுதிகளில் மனைவியை சுமக்கும் போட்டிகள் நடந்துள்ளன. மேலும் இந்த விளையாட்டு கின்னஸ் உலக சாதனைகளிலும் ஒரு வகையைப் பெற்றுள்ளது.
# மனைவியை சுமக்கும் போட்டி

## விதிகள்

ஆரம்பத்தில் அசல் பாதையானது வேலிகள் மற்றும் ஓடைகள் கொண்ட கரடுமுரடான, பாறை நிலப்பரப்பாக இருந்தது. ஆனால் அது நவீன நிலைமைகளுக்கு ஏற்றவாறு மாற்றப்பட்டுள்ளது. இப்போது முழு பாறைகள், வேலிகள் மற்றும் தண்ணீரால் நிரப்பப்பட்ட குளம் போன்ற சில வகையான பகுதிகளுக்கு பதிலாக மணல் உள்ளது. இவை சர்வதேச மனைவியை சுமக்கும் போட்டி விதிகள் குழுவால் அமைக்கப்பட்ட பின்வரும் விதிகள்:  
- மனைவியை சுமக்கும் போது வேடிக்கையாக இருக்க வேண்டும் என்பது மிக முக்கியமான விதியாகும்
- அதிகாரப்பூர்வ பாதையின் நீளம் கொண்டதாக இருக்கும்.
- பாதையில் இரண்டு உலர் தடைகள் மற்றும் ஒரு மீட்டர் ஆழத்தில் தண்ணீர் தடை இருக்கும்.
- சுமக்கப்படும் மனைவி உங்களுடையவராக இருக்கலாம், அல்லது அண்டை வீட்டாராகவும் இருக்கலாம் அல்லது நீங்கள் அவரை வெளியிலும் கண்டுபிடித்திருக்கலாம்; இருப்பினும், அவருக்கு 17 வயதுக்கு மேல் இருக்க வேண்டும்.
- மனைவி என்பது பாலினமற்ற சொல்லாகும். இது சுமந்து செல்லும் நபரின் மீது பயன்படுத்தப்படும் (பாலின விதி பிப்ரவரி 2023 இல் மாற்றப்பட்டது)
- சுமந்து செல்லும் மனைவியின் குறைந்தபட்ச எடை 49 கிலோகிராம் (108 எல்பி) என இருக்க வேண்டும். அவரது எடை 49 கிலோவுக்குக் குறைவாக இருந்தால், தேவைப்படும் கூடுதல் சுமையை சுமக்கக் கூடுதல் எடையைக் கொண்ட ஒரு பை அவரது முதுகில் வைக்கப்படும்.
- பங்கேற்பாளர்கள் அனைவரும் மகிழ்ச்சியாக இருக்க வேண்டும்.
- தூக்குபவர் அணியின் பட்டை மற்றும் சுமந்து செல்பவர்கள் அணியும் தலைகவசம் ஆகியவை மட்டுமே அனுமதிக்கப்படும் உபகரணங்கள்.
- போட்டியாளர்கள் ஒரு நேரத்தில் இரண்டு இணைகளை பந்தயத்தில் ஓடவிடுவார்கள். எனவே ஒவ்வொரு ஓட்டமும் ஒரு போட்டியாகும்.
- ஒவ்வொரு போட்டியாளரும் அவருடைய/அவளுடைய பாதுகாப்பை கவனித்துக்கொள்ளவேண்டும். மேலும், தேவைப்பட்டால், காப்பீடு செய்து கொள்ளலாம்.
- மேலும், மிகவும் பொழுதுபோக்கு இணைக்கு சிறந்த ஆடை, மற்றும் வலுவான சுமப்பவர் என்ற சிறப்பு பரிசு வழங்கப்படும்.  
அனைத்து போட்டிகளுக்கும் சர்வதேச விதிகள் அடிப்படையாக இருந்தாலும், ஒவ்வொரு போட்டிக்கும் விதிகள் மற்றும் பரிசுகள் மாறுபடும்.  
மனைவியை சுமக்கும் உலக வாகையாளர் போட்டிகள் 1992 முதல் ஆண்டுதோறும் பின்லாந்தில் (இங்கு பரிசு என்பது பீரில் மனைவியின் எடைக்கு ஈடாக பியர் வழங்கப்படுகிறது ).
# மனைவியை சுமக்கும் போட்டி

## விதிகள்

### இந்தியா

சுற்றுச்சூழல் விழிப்புணர்வை உருவாக்குவதற்கான ஒரு சமூகமான *ஈகோரன் இன்டியா* என்ற அமைப்பு, 1 ஜனவரி 2011 அன்று இந்தியாவின் கேரள மாநிலத்திலுள்ள, திருவனந்தபுரத்தில் மனைவியை சுமக்கும் போட்டியை ஏற்பாடு செய்தது. இந்த நிகழ்வு “பார்யாசமேதம்” என்று உள்ளூர் மொழியான மலையாளத்தில் தோராயமாக 'உங்கள் மனைவியுடன்' என்று மொழிபெயர்க்கப்பட்டுள்ளது. இந்தியாவில் ஒவ்வொரு ஆண்டும் இதுபோன்ற நிகழ்ச்சிகளை நடத்த சங்கம் திட்டமிட்டுள்ளது. ஆசியாவில் மனைவியை சுமப்பது “மட்டுகினினா” என்றும் அழைக்கப்படுகிறது.  
*தம் லெகா கே ஐசா* என்ற பாலிவுட் திரைப்படத்தில் மனைவியை சுமக்கும் பந்தயம் இடம் பெற்றிருந்தது.
# மனைவியை சுமக்கும் போட்டி

## இதனையும் காண்க

- செபாக் டக்ரோ
# புரோமின் ஓராக்சைடு இயங்குறுப்பு

**புரோமின் ஓராக்சைடு இயங்குறுப்பு** (*Bromine monoxide radical*) என்பது BrO. என்ற மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும். புரோமினும் ஆக்சிசனும் சேர்ந்து இந்த இயங்குறுப்பு உருவாகிறது. பல புரோமின் ஆக்சைடுகளில் மிகவும் எளிய புரோமின் ஆக்சைடாகவும் இயங்குறுப்பாகவும் புரோமின் ஓராக்சைடு இயங்குறுப்பு அறியப்படுகிறது. இச்சேர்மம் வளிமண்டல இரசாயன செயல்முறைகளை பாதிக்கும் திறன் கொண்டது. இயற்கையாகவே எரிமலைக் குழம்புகளில் காணப்படுகிறது. Naturally, BrO can be found in volcanic plumes. ஆக்சிசன் மோனோபுளோரைடு, குளோரின் மோனாக்சைடு மற்றும் அயோடின் மோனாக்சைடு இயங்குறுப்புகளை ஒத்த பண்புகளை கொண்டுள்ளது.
# புரோமின் ஓராக்சைடு இயங்குறுப்பு

## வேதிப்பண்புகள்

ஓசோனை சிதைக்கும் வினையூக்கியாக இந்த சேர்மம் மிகவும் பயனுள்ளதாக இருக்கிறது. BrO மற்றும் குளோரின் டை ஆக்சைடு (OClO) ஆகியவற்றின் இரசாயன வினை மீவளிமண்டலத்தில் ஓசோன் சிதைவை ஏற்படுத்துகிறது.
# அபிசேக் மிசுரா

**அபிசேக் மிசுரா** (*Abhishek Mishra*) இந்தியாவைச் சேர்ந்த ஓர் அரசியல்வாதியாவார். 1977 ஆம் ஆண்டு ஆகத்து மாதம் 29 ஆம் தேதியன்று இவர் பிறந்தார். உத்தரப் பிரதேச மாநிலத்தின் சட்டமன்ற உறுப்பினராக இருந்துள்ளார். பேராசிரியரான இவர் உத்தரபிரதேசத்தின் அமைச்சரவைக் குழுவிலும் அமைச்சராக இருந்துள்ளார். இந்திய சரக்கு மற்றும் சேவை வரி குழுவில் உத்தரப் பிரதேச மாநிலத்தைப் பிரதிநிதித்துவப்படுத்தினார். தற்போது சமாச்சுவாதி கட்சியின் தேசிய செயலாளராகவும், செய்தி தொடர்பாளராகவும் பணிபுரிகிறார். அகமதாபாத்தில் உள்ள இந்திய மேலாண்மை கழகத்தில் வணிகக் கொள்கைப் பகுதியின் (வியூகம் மற்றும் கண்டுபிடிப்பு) ஆசிரியராக இருந்தார். கேம்பிரிச்சுப் பல்கலைக்கழகத்தில் வியூகம் மற்றும் சந்தைப்படுத்தல் பாடங்களில் முனைவர் மற்றும் ஆய்வியல் நிறைஞர் பட்டங்களையும் ஐக்கிய இராச்சியத்தின் கிளாசுகோ நகரத்தில் மேலாண்மை பாடத்தில் முதுநிலை பட்டத்தையும் பெற்றிருந்தார்.  
2012 ஆம் ஆண்டில் 16 ஆவது மாநில சட்டமன்றத் தேர்தலில் போட்டியிட்டு ஐந்தாண்டு காலத்திற்கு தேர்ந்தெடுக்கப்பட்டார். சமாச்சுவாடி கட்சியை இவர் பிரதிநிதித்துவப்படுத்தினார். . ஆறாவது ஊதியக் குழுவின் ஆலோசகராகவும், பல்வேறு பன்னாட்டு நிறுவனங்களுடன் பணிபுரிவதைத் தவிர, இந்திய ஆட்சிப் பணி, இந்தியக் காவல் பணி அதிகாரிகளின் பயிற்சி பெற்ற குழுக்களின் ஆலோசகராகவும் உள்துறை மற்றும் பாதுகாப்பு அமைச்சகங்களுக்கும் சேவை செய்துள்ளார். உத்தரபிரதேசத்தின் மிக முக்கியமான பிராமண தலைவர்களில் ஒருவராகவும் செயல்பட்டார். சமீபத்தில் இலக்னோவில் உள்ள சரோச்சினி நகர் தொகுதியில் இருந்து சட்டமன்ற உறுப்பினருக்கான போட்டியில் பங்கேற்க வழங்கப்பட்டது. பேராசிரியர் மிசுரா உத்தரபிரதேச தேர்தல் பிரச்சாரத்தில் சமூக ஊடகங்களின் முக்கியத்துவத்தை வலியுறுத்தினார்.
# வீல்பேரோ சுரங்கம்

**வீல்பேரோ சுரங்கம்** (Wheelbarrow Mine) ஐக்கிய அமெரிக்க மாநிலங்களுள் ஒன்றான ஐடாகோவின் லதா மாகாணத்திற்கு சுமார் தொலைவில் இருந்ததாகக் கூறப்படுகிறது. அறிக்கையிடப்பட்ட இடம் கடல் மட்டத்திலிருந்து 3,871 அடி உயரத்தில், 46.9975° N, 116.7833° W. என்ற அடையாள ஆள் கூறுகளில் அமைந்திருந்தது. 1890 ஆம் ஆண்டிற்கு முன் தோண்டப்பட்டதாக நம்பப்படும் இச்சுரங்கம், இதன் உற்பத்தியாளர்களால் கைவிடப்பட்டு இழக்கப்படுவதற்கு முன் $20,000 தங்கத்தை உற்பத்தி செய்ததாகக் கூறப்படுகிறது. உற்பத்தியாளர்களில் ஒருவர் சுரங்கத்தை மீண்டும் கண்டுபிடிக்க அந்த பகுதிக்கு திரும்பினார். ஆனால் அம்முயற்சி தோல்வியடைந்தது. 1939 ஆம் ஆண்டு சூன் மாதத்தில் பிட்சம் சுரங்க நிறுவனத்தைச் சேர்ந்த சுரங்கத் தொழிலாளர்கள், வீல்பேரோ சுரங்கத்தின் எச்சங்களுடன் பொருந்திய கைவிடப்பட்ட சுரங்கத்தைக் கண்டுபிடித்தனர், இங்கிருந்த மனித எலும்புகள் முந்தைய உற்பத்தியாளர்களின் எலும்புகளாக இருக்கலாம் என்று கருதப்படுகிறது.
# அம்ரித் திவாரி

**அம்ரித் திவாரி** (*Amrit Tewari*)(செப்டம்பர் 5, 1938 - சனவரி 13, 2018) ஓர் இந்தியப் பல் மருத்துவர் ஆவார். இவர் சண்டிகரில் உள்ள முதுகலை மருத்துவக் கல்வி மற்றும் ஆராய்ச்சி நிறுவனத்தின் முன்னாள் நிறுவனத் தலைவர் ஆவார். இவர் வாய்வழி சுகாதார அறிவியல் மையத்தின் தலைவராகவும் பணியாற்றினார். அம்ரித் கவுர் முன்பு பட்டியாலா, கிழக்கு பஞ்சாபில் அமைச்சராக இருந்த சர்தார் தீரத் சிங் குருமின் மகள் ஆவார். மேலும் இந்தியப் பல் மருத்துவ சங்கம் மற்றும் தேசிய மருத்துவ அறிவியல் அகாதமியின் உறுப்பினராகவும் உள்ளார். சண்டிகர் மாநகராட்சியின் முன்னாள் உறுப்பினராகவும் இருந்தார்.  
முதுகலை மருத்துவக் கல்வி மற்றும் ஆராய்ச்சி நிறுவனத்திலிருந்து ஓய்வு பெற்ற பிறகு, இவர் இந்நிறுவனத்தின் தகைசால் பேராசிரியராக நியமிக்கப்பட்டார். இவர் சக மதிப்பாய்வு செய்யப்பட்ட ஆய்விதழ்களில் பல மருத்துவக் கட்டுரைகளை எழுதியுள்ளார். மேலும் *புளோரைடுகள் மற்றும் பல் நோய்கள்: ஒரு தொகுப்பு* என்ற புத்தகத்தையும் வெளியிட்டுள்ளார்*.* இந்திய அரசாங்கம் 1992-இல் இவருக்கு நான்காவது உயரிய குடிமக்கள் விருதான பத்ம சிறீ விருதை இவருக்கு வழங்கியது. திவாரி, பயிரே பாச்சர்டு கல்வி நிறுவனத்தின் தகுதிச் சான்றிதழைப் பெற்றவர்.
# அம்ரித் திவாரி

## குடும்பம்

அம்ரித் கவுர் திவாரியின் தந்தை சர்தார் தீரத் சிங் முன்னாள் கிழக்கு பஞ்சாபில் அமைச்சராக இருந்தார். இவரது சகோதரர் பர்ஜிந்தர் சிங் மத்திய நேரடி வரிகள் வாரியத்தின் தலைவராக இருந்தார். இவரது சகோதரி சுரிந்தர் கவுர் இந்தியத் தொடருந்து துறை அதிகாரியாக ஓய்வு பெற்றார். இவரது கணவர் வி. என். திவாரி பஞ்சாப் பல்கலைக்கழகத்தில் பஞ்சாபி மொழிப் பேராசிரியராக இருந்தார். வி. என். திவாரி 1984-இல் பஞ்சாப் கிளர்ச்சியால் பாதிக்கப்பட்டவர். இவர் தீவிரவாதிகளால் சுட்டுக் கொல்லப்பட்டார்.இவரது மகன் முன்னாள் மத்திய அமைச்சர் மணீஷ் திவாரி மற்றும் மகள் புனித் திவாரி அமெரிக்காவில் குடியேறி வசித்துவருகின்றனர். மணீஷ் திவாரி இந்திய அரசியல்வாதியும் முன்னாள் தகவல் அமைச்சர். மற்றும் ஒளிபரப்பு அமைச்சரும் ஆவார்.
# அம்ரித் திவாரி

## இறப்பு

அம்ரித் கவுர் திவாரி, நீண்டகால உடல்நலக்குறைவு காரணமாக சனவரி 15, 2018 அன்று இறந்தார்
# புனித மரியன்னை கல்லூரி, திருச்சூர்

**புனித மரியன்னை கல்லூரி, திருச்சூர்,** என்பது இந்தியாவின் கேரள மாநிலத்தில் 1946 ஆம் ஆண்டில் நிறுவப்பட்ட பெண்களுக்கான கல்வி மற்றும் ஆராய்ச்சி நிறுவனமாகும். சீரோ மலபார் கத்தோலிக்க திருச்சபையில் உள்ள கார்மேல் அன்னை சபையின் நிர்மலா மாகாணத்தின் கல்விச் சங்கத்தால் நிர்வகிக்கப்படும் இக்கல்லூரி,கோழிக்கோடு பல்கலைக்கழகத்தோடு இணைக்கப்பட்டுள்ளது.
# புனித மரியன்னை கல்லூரி, திருச்சூர்

## வரலாறு

கார்மேல் அன்னை சபையின் சகோதரிகள் பல்கலைக்கழக கல்வித் துறையில் முதன்முதலாக 1946 ஆம் ஆண்டு திருச்சூரில் புனித மரியன்னை கல்லூரியை தொடங்கியதன் மூலம் நுழைந்துள்ளனர். இம்மாவட்டத்தின் முன்னோடியான முதல் தர மகளிர் கல்லூரி இதில் அரசு உதவியோடும், சுயநிதியோடும் 15க்கும் மேற்பட்ட இளங்கலை மற்றும் முதுகலை படிப்புகள் பயிற்றுவிக்கப்படுகிறது.  
1967 ஆம் ஆண்டில், இந்த புனித மரியன்னை கல்லூரி இரண்டாகப் பிரிக்கப்பட்டு, திருச்சூரில் எஞ்சியிருந்த பட்டப்படிப்புக்கு முந்தைய பிரிவு மற்றும் இளங்கலை மற்றும் முதுகலை பிரிவுகள் விமலா கல்லூரிக்கு மாற்றப்பட்டுள்ளது.  
1979 ஆம் ஆண்டு இக்கல்லூரியானது இளங்கலையில் கலை மற்றும் அறிவியல் பிரிவுகளின் தொடக்கத்துடன் முதல் தரக் கல்லூரியாக மீண்டும் தனது நிலையைப் பெற்றது. கணிதம் மற்றும் வரலாறு துறைகளில் முதுகலை படிப்புகள் முறையே 1995 மற்றும் 1998 ஆண்டுகளில் அறிமுகப்படுத்தப்பட்டுள்ளன.  
1987 ஆம் ஆண்டில், இந்த கல்விச் சங்கத்தின் நிர்வாகத்தின் கீழ் புனித மரியன்னை கல்லூரி மேலும் பிரிக்கப்பட்டு **கார்மேல் கல்லூரி** என்ற புதிய கல்லூரி தொடங்கப்பட்டது. புனித மரியன்னை, கார்மேல் மற்றும் விமலா கல்லூரிகள், என மொத்தம் மூன்று கல்லூரிகளின் வழியாக திருச்சூர் சிஎம்சி கல்விச் சங்கமானது இம்மாநிலத்தின் கல்வித் துறையில் புகழ்பெற்ற வரலாற்றைக் கொண்டதாக மாறியுள்ளது.
# புனித மரியன்னை கல்லூரி, திருச்சூர்

## அங்கீகாரம்

பல்கலைக்கழக மானியக் குழுவின் மூலம் தன்னாட்சி அங்கீகாரம் பெற்றுள்ள இக்கல்வி நிறுவனம், தேசிய மதிப்பீடு மற்றும் அங்கீகார கவுன்சிலின் (NAAC) நான்காவது சுழற்சியில் 2022 ஆம் ஆண்டில் 3.41 சி.ஜி.பி.ஏ மதிப்பெண்ணுடன் ஏ+ தரத்தை பெற்று அங்கீகரிக்கப்பட்டுள்ளது.  
கிறித்தவ சிறுபான்மை கல்வி நிறுவனமான இது, 1946 ஆம் ஆண்டு முதல் 1957 ஆம் ஆண்டு வரை சென்னைப் பல்கலைக்கழகத்துடன்<nowiki/>இணைக்கப்பட்டிருந்த இக்கல்லூரி, 1957 ஆம் ஆண்டு முதல் 1968 ஆம் ஆண்டு வரை திருவிதாங்கூர் பல்கலைக்கழகத்துடனும், 1968 ஆம் ஆண்டு முதல் கோழிக்கோடு பல்கலைக்கழகத்தோடு இணைந்துள்ளது.  
.
# புனித மரியன்னை கல்லூரி, திருச்சூர்

## துறைகள்

- ஆங்கிலம்
- இந்தி
- சமஸ்கிருதம்
- மலையாளம்
- கணிதம்
- இயற்பியல்
- உயிர்வேதியியல்
- வேதியியல்
- உளவியல்
- வர்த்தகம்
- உயிரி தொழில்நுட்பவியல்
- தாவரவியல்
- விலங்கியல்
- நுண்ணுயிரியல்
- வரலாறு
- பொருளாதாரம்
- உடற்கல்வி
- சமூகவியல்
- கணினி அறிவியல் / கணினி பயன்பாடுகள்
- உயிர் தகவலியல்
- மேலாண்மை ஆய்வுகள்
- சமூக பணி
- இளங்கலை தொழிற்கல்வி
# புனித சூசையப்பர் மகளிர் கல்லூரி, ஞானபுரம்

**தூய சவேரியார் மகளிர் கல்லூரி, ஞானபுரம்** என்பது ஆந்திரப் பிரதேசத்தின் விசாகப்பட்டினத்தின் ஞானபுரத்தில் உள்ள ஒரு மகளிருக்கான தன்னாட்சி கல்லூரி ஆகும். கத்தோலிக்க மத நிறுவனமான அன்னேசியின் தூய சவேரியார் சகோதரிகளால் 1958 ஆம் ஆண்டில் நிறுவப்பட்ட இக்கல்லூரியே விசாகப்பட்டினத்தில் மட்டுமல்லாமல் வடக்கு கடற்கரை ஆந்திரப் பிரதேசம் முழுமைக்கும் ஆரம்பிக்கப்பட்ட முதல் மகளிர் கல்லூரியாகும். சுமார் 7.5 ஏக்கர் பரப்பளவு கொண்ட வளாகமும் 2500 மாணவர்களையும் கொண்டுள்ள இக்கல்லூரி, அரசு உதவி பெறும் கிறித்தவ சிறுபான்மை நிறுவனமாகும்.
# புனித சூசையப்பர் மகளிர் கல்லூரி, ஞானபுரம்

## அங்கீகாரம்

1987 ஆம் ஆண்டில் பல்கலைக்கழக மானியக் குழுவினால் (இந்தியா) தன்னாட்சி அந்தஸ்து வழங்கப்பட்டுள்ள இக்கல்லூரியானது தேசிய மதிப்பீடு மற்றும் தரச்சான்று அவை<nowiki/>யால் **ஏ தரம்** வழங்கப்பட்டு மறு அங்கீகாரம் பெற்றுள்ளது.  
மூன்று இடைநிலை படிப்புகள், கலை, அறிவியல், வணிகம் மற்றும் மேலாண்மை பிரிவுகளில் 12 இளங்கலை படிப்புகள் மற்றும் ஆறு முதுகலை படிப்புகளை வழங்கும் இக்கல்லூரி, மாணவர்களின் திறன் மேம்பாட்டிற்கு மதிப்பு சேர்க்கவும், மேம்பட்ட வேலைவாய்ப்புக்கு' வழிவகுக்கவும் தேவையான சான்றிதழ் மற்றும் பட்டயப்படிப்புகளையும் பயிற்றுவிக்கிறது.
# கொலம்பினா

**கொலம்பினா** ( *Columbina* ) (அதாவது சிறிய புறா ) என்பது 16 மற்றும் 18 ஆம் நூற்றாண்டுகளுக்கு இடையில் ஐரோப்பா முழுவதும் பிரபலமாக இருந்த இத்தாலிய தொழில்முறை நாடகத்தில் தோன்றிய நகைச்சுவை பெண் பாத்திரமாகும்.இவர் இத்தாலிய நகைச்சுவை பாத்திரமான ஆர்லெக்வினின் எஜமானியாகவும்,
# கொலம்பினா

## வரலாறு

பெண் வேலைக்காரியின் பாத்திரம் முதலில் ஒரு நடனக் கலைஞராகவேச் சித்தரிக்கப்படிருந்தது. மேடையில் நிகழ்த்தப்படும் கதையில் பெண்கள் பங்கேற்க அனுமதிக்கப்படவில்லை. ஆனால் அவர்கள் நிகழ்ச்சிகளுக்கு இடையில் நடனமாட அனுமதிக்கப்பட்டனர். இறுதியில், இந்த பெண்கள் மேடையில் ஏற்கனவே அனுமதிக்கப்பட்ட கதாபாத்திரங்களின் புரளி மற்றும் கிசுகிசு வேலைக்காரர்கள் ஆனார்கள். பின்னர், பின்னர், *சானி* என்ற முட்டாள்தனமான கதாபாத்திரங்களுக்கு இணையானவர்களாகச் சித்தரிக்கப்பட்டனர். கொலம்பைன் மிகவும் கீழ்நிலையில் இருந்ததால் அது உண்மையில் என்னவாக இருந்தது என்பதை எப்போதும் பார்க்க முடிந்தது. அவள் சில சமயங்களில் விபச்சாரியாகவும் சித்தரிக்கப்படுகிறாள். இவள் யாரிடமோ அல்லது யாரைப் பற்றியோ எதுவும் சொல்லாமல் மிகவும் அரிதாகவே இருந்தாள்.  
இவர், நிகழ்ச்சிகளில் பொருத்தமான, மிகவும் குட்டையான கந்தலான மற்றும் ஒட்டுப்போட்ட ஆடையை அணிந்து வருவார். இந்த பாத்திரங்கள் பொதுவாக முகமூடி இல்லாமல் நடித்தன. இவளது கண்களைச் சுற்றியும் கனமான ஒப்பனை செய்யப்பட்டிருக்கும்.  
கொலம்பைன் என்பது பெண் வேலைக்காரி பாத்திரத்தின் தொன்மத்துடன் தொடர்புடைய ஒரு பெயராக இருந்தாலும், *காமெடியா டெல்'ஆர்டே* நிகழ்ச்சிகளில் அதே பாத்திரம் நடித்த மற்ற பெயர்களில் பிரான்ஸ்சினா, இசுமரால்டினா, ஒலிவா, நெஸ்போலா, எசுபினெட்டா ரிச்சியோலினா மற்றும் கொரலினா டயமண்டினா ஆகியவையும் அடங்கும். கொலம்பினா என்பது சோப்ரெட்டா பாத்திரத்தை விவரிக்கப் பயன்படுத்தப்படும் மிகவும் பொதுவான பெயராகும். குறிப்பாக பிரான்ஸ் மற்றும் இங்கிலாந்தில் கொலம்பைன் எனப்படுகிறது.  
சில்வியா ரோன்காக்லி என்ற நடிகை இந்த கதாபாத்திரத்தை பிரபலமாக்கியவர்களில் ஒருவர். இவர் 1570 ஆம் ஆண்டில் பிரான்செசினா என்ற பெயரில் ஒரு செரெட்டா பாத்திரத்தை செய்த முதல் பெண்மணியாகக் கருதப்படுகிறார். இத்தாலிய நடிகை இசபெல்லா பிராஞ்சினி பியான்கோலெல்லி என்பவர் கொலம்பினா என்ற பாத்திரத்தில் நடித்த முதல் பெண்களில் ஒருவர் . இவரது பேத்தி, கேதரினா பியான்கோலெல்லி, கொலம்பினா என்ற பெயர் கொண்ட செரெட்டாக்களில் மிகவும் பிரபலமானவர். இவர் 1683 களில் நடித்தார்.
# விசாகா அரசு மகளிர் பட்டக் கல்லூரி

ஆந்திரப் பிரதேச மாநிலம் விசாகப்பட்டினத்தில் சர்வதேச மகளிர் ஆண்டான 1975 ஆம் ஆண்டில் விசாகா மகளிர் கல்லூரி சங்கத்தால் பெண்களுக்கென பிரத்யேகமாக ஒரு கல்வி நிறுவனமாக நிறுவப்பட்டதே இந்த **விசாகா அரசு மகளிர் பட்டக் கல்லூரி** ஆகும். இக்கல்லூரி ஆந்திரப் பல்கலைக்கழகத்துடன் இணைக்கப்பட்டுள்ளது.
# விசாகா அரசு மகளிர் பட்டக் கல்லூரி

## வரலாறு

சுதந்திரப் போராட்ட வீரரும், பரோபகாரியுமான ஸ்ரீ.சிங்கவரபு சூர்யா ராவ் ஆக்கபூர்வமான மற்றும் இடைவிடாத முயற்சியின் விளைவாக, ஒரிசாவின் ஜெய்ப்போரின் ராணி சாஹேபா ரமா குமாரி தேவியின் கோடைகால ஓய்வு விடுதி அரண்மனையான **ஹவா மகால்** என்ற வரலாற்று சிறப்புமிக்க கட்டிடத்தில் ஏழை மற்றும் நடுத்தர வகுப்புப் பெண்களுக்கு கலை மற்றும் வணிகத்தில் பட்டப்படிப்பு வழங்குவதை நோக்கமாகக் கொண்டு ஆரம்பிக்கப்பட்டதே இக்கல்லூரியாகும்.  
1983 ஆம் ஆண்டில், இந்தக் கல்லூரி பெண்களுக்கான விசாகா பட்டக் கல்லூரி மற்றும் பெண்களுக்கான விசாகா இளநிலைக் கல்லூரி என இரண்டாகப் பிரிக்கப்பட்டுள்ளது.  
1992 ஆம் ஆண்டில் அரசாணை **GORt.No.2136Edn Dt.22-11-1992** இன் படி இந்த பட்டக் கல்லூரி ஆந்திரப் பிரதேச அரசால் கையகப்படுத்தப்பட்டு தற்போது அரசு கல்லூரியாக இயங்கி வருகிறது. .
# விசாகா அரசு மகளிர் பட்டக் கல்லூரி

## அங்கீகாரம்

இந்த கல்லூரி NAAC B தர கலை, அறிவியல் மற்றும் வணிகவியல் பிரிவுகளில் இளங்கலை பட்டப்படிப்பு மற்றும் முதுகலை படிப்புகள் பயிற்றுவிக்கப்படும் இக்கல்லூரி, 1999 ஆம் ஆண்டில் பல்கலைக்கழக மானியக் குழுவின் (இந்தியா) சட்டப்பிரிவு 2F மற்றும் 12B இன் கீழ் அங்கீகரிக்கப்பட்டுள்ளது. மேலும் தேசிய மதிப்பீடு மற்றும் தரச்சான்று அவையால் **ஏ தரச்சான்றும்** வழங்கப்பட்டு மறு அங்கீகாரம் பெற்றுள்ளது.
# சோயாரபாய்

**சோயாரபாய்** (*Sant Soyarabai*) 14 ஆம் நூற்றாண்டு மகாராட்டிராவில் உள்ள மஹர் சாதியைச் சேர்ந்த ஒரு துறவி ஆவார். இவர் தனது கணவரும் கிருஷ்ண பக்தருமான சோகாமேளரின் சீடராக அறியப்படுகிறார்.
# சோயாரபாய்

## வரலாறு

சோயாரபாய் தனது தாய் மொழியான மராத்தி மொழியில் இலக்கியங்களை வடிவமைத்தார். இவர் நிறைய எழுதினார் என்று சொல்லப்படுகிறது. ஆனால், தற்போது, இவரின் 62 படைப்புகள் மட்டுமே அறியப்படுகின்றன. இவரது அபங்கத்தில், தன்னை சோகாமேளரின் மஹரி என்று குறிப்பிடுகிறார். கடவுள் தலித்துகளை மறந்துவிட்டு, அவர்களின் வாழ்க்கையை மோசமாக்குகிறார் என்று குற்றம் சாட்டுகிறார். இவருடைய பாடல்களில் மிக அடிப்படையான வசனங்கள் கடவுளுக்குக் கொடுக்கும் எளிய உணவைப் பற்றியதாக உள்ளது. இவரது கவிதைகள் கடவுள் மீதான இவரது பக்தியை விவரிக்கின்றன. மேலும், தீண்டாமைக்கு எதிரான இவரது கருத்துக்களை வெளிப்படுத்துகின்றன.  
"வெளியில் காணப்படும் உடல் மட்டுமே தூய்மையற்றதாகவோ அல்லது மாசுபடுத்தப்பட்டதாகவோ இருக்கும், ஆனால் அனைவரின் உள்ளத்தில் இருக்கும் ஆன்மா எப்போதும் தூய்மையானது, உடல் தூய்மையற்றதாகப் பிறக்கிறது, அதனால் உடலில் தூய்மையாக இருப்பதாக ஒருவர் எப்படிக் கூற முடியும்? உடலில் அதிக மாசு உள்ளது. உள்ளத்தில் இருக்கும் ஆன்மா அதைத் தொடவில்லை." என்று சோயாராபாய் நம்பினார்,  
சோயாராபாய் தனது கணவருடன் ஆண்டுதோறும் பண்டரிபுரம் யாத்திரை மேற்கொண்டார். அப்போது, இவர்களும் இவரது இனத்தைச் சேர்ந்தவர்களும் மரபுவழி பிராமணர்களால் துன்புறுத்தப்பட்டனர். ஆனால் இவர்கள் நம்பிக்கையையும் மன அமைதியையும் இழக்கவில்லை. பின்னர், இவரது கணவரின் பக்தி தொண்டினால் ஈர்க்கப்பட்டு இவரது இனத்தார்கள் அனைவரும் இறையருள் பெற்றனர் என்று நம்பப்படுகிறது.
# மலேசியாவின் மூன்றாவது மக்களவை, 1971–1974

**மலேசியாவின் மூன்றாவது மக்களவை 1971–1974** (மலாய்: *Parlimen Malaysia Kedua (1971–1974)* அல்லது *Parlimen Malaysia ke-3*; ஆங்கிலம்: *3rd Parliament of Malaysia (1971–1974)* என்பது மலேசியக் கூட்டமைப்பின் மூன்றாவது மக்களவை ஆகும். 3-ஆவது மக்களவையின் முதல் கூட்டத் தொடர் 20 பிப்ரவரி 1971-இல் நடைபெற்றது.  
1969 முதல் 1971 வரை, தேர்ந்தெடுக்கப்பட்ட அரசாங்கத்திற்குப் பதிலாக தேசிய நடவடிக்கை மன்றம் (*National Operations Council*) நாட்டை ஆட்சி செய்தது. பிப்ரவரி 1971-இல் தேசிய நடவடிக்கை மன்றம் கலைக்கப்பட்டதும், மலேசியாவின் மூன்றாவது மக்களவை கூடியது.
# மலேசியாவின் மூன்றாவது மக்களவை, 1971–1974

## பொது

1969-ஆம் ஆண்டு மலேசிய பொதுத்தேர்தல் (*1969 Malaysian General Election*) நடைபெற்ற பின்னர்; இரண்டு ஆண்டுகளுக்குப் பின்னர் மூன்றாவது மக்களவை கூடியது. மக்களவை தலைவராக சையது அகமது அப்துல்லா (*Syed Esa Alwee*) 24 நவம்பர் 1972 வரையில் தலைமை தாங்கினார். அதன் பின்னர் அசிசூல் ரகுமான் அப்துல் அசீஸ் தலைமை தாங்கினார்.  
இந்த மக்களவையில் முன்னாள் பிரதமர் துங்கு அப்துல் ரகுமான் (*Tunku Abdul Rahman*) அவர்களின் தலைமையிலான கூட்டணி; அதிக இடங்களைப் பெற்று ஆளும் கூட்டணியாக விளங்கியது. எதிர்க்கட்சிகளின் தலைவராக லிம் கிட் சியாங் பொறுப்பு வகித்தார்.
# மலேசியாவின் மூன்றாவது மக்களவை, 1971–1974

## மக்களவை அமைப்பு (1971–1974)

| 1971 |  |  |  |
| --- | --- | --- | --- |
| **மலேசிய கூட்டணி** | **கூட்டணி** (ALLIANCE) | **74** |  |
| - அம்னோ | **அம்னோ** (UMNO) | 52 |  |
| - மலேசிய சீனர் சங்கம் | **மசீச** (MCA) | 13 |  |
| - மலேசிய இந்திய காங்கிரசு | **மஇகா** (MIC) | 2 |  |
| **மலேசிய இஸ்லாமிய கட்சி** | **பாஸ்** (PAS) | 12 |  |
| **ஜனநாயக செயல் கட்சி** | **ஜசெக** (DAP) | 13 |  |
| **மலேசிய மக்கள் இயக்கக் கட்சி** | **கெராக்கான்** (GERAKAN) | 8 |  |
| **மக்கள் முற்போக்கு கட்சி** | **பிபிபி** (PPP) | 4 |  |
| **மலேசிய மக்கள் கட்சி** | **மமக** (PRM) | 0 |  |
| **ஐக்கிய சபா** | **ஐக்கிய சபா** (USNO) | 13 |  |
| **சபா சீனர் இயக்கம்** | **சோசியலிசு** (SCA) | 3 |  |
| - **சரவாக் பூமிபுத்ரா கட்சி** | **சரவாக் பூமிபுத்ரா** (BUMIPUTERA) | 7 |  |
| - **ஐக்கிய பாரம்பரிய பூமிபுத்ரா கட்சி** | **ஐக்கிய பூமிபுத்ரா** (PESAKA) | 2 |  |
| **சரவாக் தேசிய கட்சி** | **சரவாக் தேசியம்** (SNAP) | 9 |  |
| **ஐக்கிய சரவாக் மக்கள் கட்சி** | **சரவாக் மக்கள்** (SUPP) | 5 |  |
| **சுயேச்சை** | சுயேச்சை | 1 | } |
# கார்கி குப்தா

**கார்கி குப்தா**(**Gargi Gupta**), இந்தியாவின் கொல்கத்தாவைத் தலைமையிடமாகக் கொண்டு, கிழக்கு இந்தியாவில் பார்வையற்றோர், ஊனமுற்றோர் மற்றும் அனாதைக் குழந்தைகளுக்காக செயல்படும் இலாப நோக்கற்ற அரசு சாரா அமைப்பான "வாய்ஸ் ஆஃப் வேர்ல்ட்" என்று அறியப்படும் நிறுவனத்தின் நிறுவனர் மற்றும் செயலாளராக உள்ளார்.
# கார்கி குப்தா

## வாழ்க்கை

குப்தா மேற்கு வங்காளத்தில் பிறந்தார். கொல்கத்தாவில் பள்ளிப்படிப்பை முடித்துவிட்டு இந்திய ரயில்வேயில் பணிக்குச் சேர்ந்தார். இவரது, பெற்றோரின் மரணத்திற்குப் பிறகு, கொல்கத்தா நகரத்தின் தெருக்களில் கண்ட ஏழைக் குழந்தைகள்தான் இவருக்கு முதன்முதலில் வறுமையை காண்பித்ததாக இவர் தெரிவித்துள்ளார்.
குப்தாவுக்கு நாரி சக்தி புரஸ்கார் விருதை 2018இல் வழங்கினார். ]]
கார்கி குப்தா வடக்கு கொல்கத்தாவில் உள்ள தனது தந்தையின் வாடகை வீட்டில் ஆறு குழந்தைகளுடன் தனது வேலையைத் தொடங்கினார். 2018 இல் இவர்களின் எண்ணிக்கை 300 ஆக இருந்தது. இது தனியாரால் நடத்தப்படும் ஒரு காப்பகமாகும். "வாய்ஸ் ஆஃப் வேர்ல்ட்" அதன் தெற்கு கொல்கத்தா மையத்தை 1998 இல் பிரபீர் குப்தாவின் மற்றொரு வீட்டில் தொடங்கியது. இங்கு, குடியிருப்பு மழலையர் பள்ளி, பிரெய்லி அச்சகம் 2018 இல் உடல் ஊனமுற்ற வர்களுக்காக கடலோர மலையேற்றத்தை அறிமுகப்படுத்தினார். இவர்களின் கல்வியை முடித்த பிறகு, இவரும் இவரது தன்னார்வ தொண்டு நிறுவனமும் கைதிகளின் மறுவாழ்வு, குறிப்பாக பார்வைக் குறைபாடுள்ள சிறுமிகளின் மறுவாழ்வைக் கவனித்து வருகின்றன.
# கார்கி குப்தா

## முக்கிய பணிகள்

- 1992 இல், இவர் கிழக்கு இந்தியாவில் பார்வையற்ற மற்றும் ஊனமுற்ற அனாதை குழந்தைகளுக்காக 'வாய்ஸ் ஆஃப் வேர்ல்ட்' எனப்படும் அரசு சாரா அமைப்பை நிறுவினார்.
- 1997இல், 300 குடியிருப்பு மற்றும் 3000 குடியிருப்பு அல்லாத பயனாளிகளுக்கு குடியிருப்பு வசதி தொடங்கப்பட்டது.
# டிங்காவ் ரக்வாங்

**டிங்காவ் ரக்வாங்** என்பது வட கிழக்கு இந்தியாவில் அஸ்ஸாம், மணிப்பூர் மற்றும் நாகாலாந்து மாநிலங்களில் வசிக்கும் ஜெலியாங்ராங் பழங்குடியினரின் தெய்வம். அவர் சூரியன், சந்திரன் மற்றும் பூமி உட்பட பிரபஞ்சம் படைத்த சர்வவல்லமையுள்ள கடவுளாகக் கருதப்படுகிறார். ஹெராகா மற்றும் டிங்காவ் ரக்வாங் சாப்ரியாக் ஆகியவை டிங்காவ் ரக்வாங் இன் நம்பிக்கையின் அடிப்படையில் தோன்றிய இரண்டு பாரம்பரிய மதங்கள். வருடாந்திர கான்-நகாய் திருவிழா டிங்வாங்கிற்கு அர்ப்பணிக்கப்பட்டது.
# டிங்காவ் ரக்வாங்

## சொற்பிறப்பியல்

*டிங்காவ் ரக்வாங்* என்பது ஜெமிக் மொழிகளில் "பரலோக கடவுள்" அல்லது "வானத்தின் கடவுள்" என்று பொருள்படும்.
# டிங்காவ் ரக்வாங்

## இறையியல் மற்றும் வரலாறு

பாரம்பரிய நம்பிக்கைகளின்படி, டிங்வாங் ஆரம்பம் அல்லது முடிவு இல்லாத நித்திய கடவுள், தந்தை அல்லது தாய் இல்லை, அவர் எல்லா உயிர்களுக்கும் நன்மைக்கும் ஆதாரமாக இருக்கிறார். அவர் ஒவ்வொரு வாழ்க்கையின் சிற்பி, அறிவு மற்றும் ஞானத்தின் ஆதாரமாக இருக்கிறார், அவருடைய விருப்பமின்றி எதையும் உருவாக்க முடியாது. அவர் நேரம் மற்றும் இடத்திற்கு அப்பாற்பட்டவர் என்று நம்பப்படுகிறார், மேலும் எங்கும் நிறைந்தவர் (எல்லா இடங்களிலும் இருக்கிறார்), எல்லாம் அறிந்தவர் (எல்லையற்ற அறிவு), சர்வவல்லமையுள்ளவர் (வரம்பற்ற சக்தி) மற்றும் சர்வவல்லமையுள்ளவர் (சரியான நன்மை) என விவரிக்கப்படுகிறார். டிங்வாங்கின் இருப்பிடத்தை அடைவதே மனித ஆன்மாவின் இறுதி இலக்கு. எனவே சிறிய கடவுள்களுடன் தொடர்புடைய அனைத்து தியாகங்களும் அவசியம் தடை செய்யப்பட வேண்டும் என்பது ஹேராகாவின் கருத்து. இதற்கு நேர்மாறாக, சப்ரியாக்கை பின்பற்றுபவர்கள் சகோதரர் கடவுள்களான விஷ்ணு, நாப்டைம், காரகோங், கோலோவா, சோங்சாய், சரகிலோங்மேய் மற்றும் டிமேய் ஆகியோருக்கு சடங்குகள் மற்றும் தியாகங்களைச் செய்கிறார்கள்.  
டிங்வாங் 20 ஆம் நூற்றாண்டு வரை எந்த குறிப்பிட்ட வடிவத்திலும் வழிபடப்படவில்லை. ஹைபோ ஜடோனங், ஒரு தீர்க்கதரிசி, பாரம்பரிய வழிபாட்டில் சீர்திருத்தங்களை அறிமுகப்படுத்தினார், பகுத்தறிவற்ற நடைமுறைகளை ஒழித்தார் மற்றும் பிரார்த்தனை மூலம் டிங்வாங் வழிபாட்டை அறிமுகப்படுத்தினார். கைகளை இணைத்து, கிழக்கு நோக்கியபடி, "ரக்வாங், எங்களுக்கு நல்லதைச் செய்" என்று சொல்லி வணங்குவதை அறிமுகப்படுத்தினார். அவர் சமயப் பாடல்களை இயற்றினார், "காவோ காய்" என்ற கோயிலைக் கட்டினார் மற்றும் இந்து மதம் போன்ற சிலை வழிபாட்டை அறிமுகப்படுத்தினார்.
# டிங்காவ் ரக்வாங்

## திருவிழா

கான்-நகாய் என்பது ஜெலியாங்ராங் பழங்குடியினரின் ஒளியின் திருவிழாவாகும். இது தீமைக்கு எதிரான ஒளியின் வெற்றியைக் கொண்டாடுகிறது மற்றும் ஒளி அல்லது நெருப்பு வருவதை நினைவுகூரும் திருவிழா ஆகும். இது நல்ல அறுவடை காலத்திற்காக டிங்காவ் ரக்வாங் கடவுளுக்கு நன்றி தெரிவிக்க கொண்டாடப்படுகிறது.
# புனித பிரான்சிசு மகளிர் கல்லூரி

**புனித பிரான்சிசு மகளிர் கல்லூரி** என்பது புனித சகோதரிகள் அறக்கட்டளையால் இந்தியாவின் தெலுங்கானா மாநிலம் ஹைதராபாத்தில் உள்ள பேகம்பேட்டில் 1959 ஆம் ஆண்டில் நிறுவப்பட்ட மகளிர் கல்லூரியாகும். கத்தோலிக்க சிறுபான்மை நிறுவனமான, இது தெலங்காணா மகளிர் பல்கலைக்கழகத்துடன் இணைக்கப்பட்டுள்ளது.
# புனித பிரான்சிசு மகளிர் கல்லூரி

## வரலாறு

பேகம்பேட்டை மற்றும் அதன் அருகிலுள்ள பெண்களின் கல்விக்காக 1959 ஆம் ஆண்டில் புனித பார்தோலோமியா கேபிதானியோ மற்றும் புனித வின்சென்சா செரோசாவினால் ஆரம்பிக்கப்பட்ட புனித சகோதரிகள் அறக்கட்டளை மூலம் இக்கல்லூரி நிறுவப்பட்டுள்ளது.  
இக்கல்லூரியின் அடிப்படைகளான "நெறி, பாதுகாவலர் மற்றும் வழிகாட்டி" என்பது இயேசு கிறிஸ்துவின் போதனைகளிலிருந்து பெறப்பட்டுள்ளது. இந்தியா டுடே இதழால் ஹைதராபாத்தில் உள்ள சிறந்த கலைக் கல்லூரி, சிறந்த அறிவியல் கல்லூரி மற்றும் சிறந்த வணிகக் கல்லூரி இக்கல்லூரியில் அமெரிக்கன் கார்னர் நூலகம் அமைக்கப்பட்டுள்ளது. இந்திய-அமெரிக்க கூட்டாண்மையை வளர்ப்பதை நோக்கமாகக் கொண்டும் அமெரிக்க வாழ்க்கை மற்றும் கலாச்சாரத்தின் அம்சங்களில் உள்ள பொருட்கள் மற்றும் உரையாடல்களுக்கான அணுகலை வழங்கும் பொருட்டும் இந்த நூலகம் அமைக்கப்பட்டுள்ளது.
# புனித பிரான்சிசு மகளிர் கல்லூரி

## சர்ச்சை

ஆகஸ்ட் 2019 ஆம் ஆண்டில்,கல்லூரி மாணவர்களின் ஆடைக் குறியீட்டை ஒழுங்குபடுத்துவதை நோக்கமாகக் கொண்டு புதிய கல்லூரி விதி ஒன்று, *கையில்லாத ஆடைகள், முழங்கால் தெரியும் உடைகள் மற்றும் முழங்கால் நீளத்திற்கு மேல் இருக்கும் குர்த்திகளை அணிந்த மாணவிகளை கல்லூரிக்குள் அனுமதிப்பதில்லை* என்று அறிமுகப்படுத்தப்பட்டது. இதைத் தொடர்ந்து, செப்டம்பரில், மாணவிகள் கல்லூரி வளாகத்திற்குள் நுழைவதற்கு முன்பு ஆடை அளவீட்டு சோதனைக்கு உட்படுத்தப்பட்டனர். இந்த பெண் வெறுப்பு தன்மை விதியை காரணம் காட்டி பல மாணவர்கள் இதற்கு எதிர்ப்பு தெரிவித்துள்ளனர். இக்கல்லூரி முதல்வர் சகோதரி சாண்ட்ரா ஹோர்டா ஒரு மாணவியின் ஆடையை இழுத்து சோதிக்கும் வீடியோ காட்சி இணையதளத்தில் வெகுவேகமாகப் பரவியது. அதைத் தொடர்ந்து மாணவர்கள் பல நாட்கள் போராட்டங்களை நடத்தினர், அதைத் தொடர்ந்து இந்த ஆடைக் கட்டுப்பாடு விதிகள் தற்காலிகமாக ரத்து செய்யப்பட்டன. ஆனால் அடுத்த கல்வியாண்டில் இருந்து இந்த "முழங்கால் நீள குர்திகள்" விதி தொடர்ந்து வருகிறது.
# புனித பிரான்சிசு மகளிர் கல்லூரி

## குறிப்பிடத்தக்க முன்னாள் மாணவர்கள்

- ஸ்மிதா சபர்வால் - ஐஏஎஸ் அதிகாரி
- சாய்லட்சுமி பலிஜேப்பள்ளி - அறுவை சிகிச்சை நிபுணர் மற்றும் தொண்டு நிறுவனர்
- லட்சுமி மஞ்சு - நடிகை
- மாளவிகா நாயர் - நடிகை
# புனித பிரான்சிசு மகளிர் கல்லூரி

## அங்கீகாரம்

1964 ஆம் ஆண்டில் பல்கலைக்கழக மானியக் குழுவின் சட்டப்பிரிவு 2(f) மற்றும் 12B மூலம் அங்கீகரிக்கப்பட்டுள்ள இக்கல்லூரி, 1988 ஆம் ஆண்டில் கடிதம் எண். F. 24-7/87 (NFE) மூலம் தன்னாட்சி நிலையை அடைந்துள்ளது. தெலங்காணா மகளிர் பல்கலைக்கழகத்துடன் இணைக்கப்பட்டுள்ள இக்கல்லூரியானது தேசிய மதிப்பீடு மற்றும் தரச்சான்று அவையின் நான்காவது சுழற்சியில் ஏ தரத்துடன் மறு அங்கீகாரம் பெற்றுள்ளது.
# புனித பிரான்சிசு மகளிர் கல்லூரி

## மேலும் பார்க்கவும்

- இந்தியாவில் கல்வி
- இந்தியாவில் எழுத்தறிவு
- தெலுங்கானாவில் உள்ள உயர்கல்வி நிறுவனங்களின் பட்டியல்
# டிங்காவ் ரக்வாங் சாப்ரியாக்

**டிங்காவ் ரக்வாங் சாப்ரியாக்** வட கிழக்கு இந்தியாவில் அஸ்ஸாம், மணிப்பூர் மற்றும் நாகாலாந்து மாநிலங்களில் வசிக்கும் ஜெலியாங்ராங் பழங்குடியினரின் இரண்டு பாரம்பரிய மதங்களில் ஒன்றாகும். இது உயர்ந்த கடவுள் அல்லது சர்வவல்லமையுள்ள டிங்காவ் ரக்வாங் மற்றும் பிற சிறிய சகோதர கடவுள்களின் அடிப்படை நம்பிக்கையை அடிப்படையாகக் கொண்ட பல தெய்வ வழிபாடு.
# டிங்காவ் ரக்வாங் சாப்ரியாக்

## சொற்பிறப்பியல்

*டிங்காவ் ரக்வாங் சாப்ரியாக்* என்றால் ஜெமிக் மொழிகளில் "பரலோக கடவுளின் மதம்" என்று பொருள். *டிங்காவ் ரக்வாங்* என்றால் "பரலோக கடவுள்" அல்லது "வானத்தின் கடவுள்" மற்றும் "சாப்ரியாக்" என்றால் "மதம்".